Toshkentda internet klubdagi mushtlashuv sabab 10-sinf o'quvchisi vafot etdi

Toshkent shahri Sergeli tumanida 17 aprel kuni 10-sinf o'quvchisi vafot etdi. Bu haqda shahar Ichki ishlar bosh boshqarmasi axborot xizmati xabar berdi.
Ma'lum bo'lishicha, taxminan soat 18:00 da tumanda joylashgan internet klublarning birida 18 yoshli x.S. 17 yoshli maktab o'quvchisi I.Sh. bilan o'zaro janjallashgan. Kelishmovchilik oqibatida x.S. voyaga yetmagan I.Sh.ga tan jarohati yetkazgan.
Etkazilgan tan jarohati oqibatida o'smir kasalxonada vafot etgan. Mazkur holat yuzasidan Jinoyat kodeksining 104-moddasi 3-qismi (Qasddan badanga ogir shikast yetkazish) boyicha jinoyat ishi qo'zg'atilgan. Gumonlanuvchi ushlangan, tergov davom etmoqda.
Avvalroq Turin politexnika universitetidagi janjal oqibatida 18 yoshli talaba vafot etgandi. Shuningdek, Andijondagi maktabda ommaviy mushtlashuv bo'lgani aytilgan.